-  Det var bedre end frygtet. Sådan lyder meldingen fra vagtchef Peter Redder fra Nordjyllands Politi. Politiet havde en travl nat, men de helt store slagsmål udeblev heldigvis. Der var kun et par enkelte episoder i nattelivet i de små byer. Blandt andet blev politiet kaldt ud til et slagsmål mellem flere personer på Fjerritslev Kro, men det var ovre, da politiet ankom. Og så blev en 20-årig frederikshavner anholdt ved Buddy Holly for at ville slås. Han er sigtet efter ordensbekendtgørelsen.

Opsummering:
Årets julebryg fik mange mennesker i byen, men det blev til en rolig nat for Nordjyllands Politi.